డార్జిలింగ్: ప్రత్యేక గూర్ఖాలాండ్ కోసం జరుగుతున్న ఆందోళనలు తగ్గుముఖం పట్టడం లేదు. డార్జిలింగ్ జిల్లాలోని సొనడా టౌన్లో డార్జిలింగ్ హిమాలయన్ రైల్వే (డీహెచ్ఆర్) టాయ్ ట్రైన్ స్టేషన్ను శనివారంనాడు కొందరు వ్యక్తులు నిప్పుపెట్టారు. పోలీసు కాల్పుల్లో గూర్ఖాలాండ్ మద్దతుదారు ఒకరు మరణించడంతో ఆందోళనకారులు ఈ చర్యకు దిగారు. చనిపోయిన గూర్ఖాలాండ్ మద్దతుదారుని తషి భూటియాగా గుర్తించారు. ఇది హత్యేనంటూ స్థానికులు ఆరోపిస్తున్నారు. ప్రత్యేక గూర్ఖాలాండ్ ఆందోళన 24వ రోజుకు చేరుకోవడంతో ఈ హత్య చోటుచేసుకున్నట్టు వారు ఆరోపిస్తున్నారు. సోనడా ఏరియాలో తెల్లవారుజామున పోలీసులు ఈ హత్యకు పాల్పడినట్టు ఆందోళనలకు సారథ్యం వహిస్తున్న జీజేఎం ఆరోపించగా, అసలు పోలీస్ ఫైరింగ్ సంఘటనలేవీ చోటుచేసుకోలేదని పోలీసు అధికారులు చెబుతున్నారు. పోలీసులే యువకుడిని కాల్చిచంపినట్టు జీజేఎం, కొండ ప్రాంత పార్టీలు పోలీసుస్టేషన్లో ఫిర్యాదు చేశాయి. తషి భూటియా మృతదేహంతో చౌక్బజార్ ఏరియాలో ర్యాలీ తీసేందుకు కూడా జీజేఎం సిద్ధమవుతోంది. శుక్రవారంనాడు కూడా నిరసన ర్యాలీలు డార్జిలింగ్లోని పలు ప్రాంతాల్లో జరిగాయి. నిరవధిక బంద్ను కొనసాగించి తీరాలని డార్జిలింగ్ పార్టీలన్నీ ఏకగ్రీవంగా నిర్ణయించాయి. ముందు జాగ్రత్త చర్యగా పోలీసులు, భద్రతా దళాలు వీధుల్లో పెట్రోలింగ్ నిర్వహిస్తున్నాయి.
dargiling: pratyeka goorkhaland kosam jarugutunna aandolanalu taggumukham pattadam ledu. dargiling jillaalooni sonada tounlo dargiling himalayan railve (dehechar) taay trine stationnu sanivaaramnaadu kondaru vyaktulu nippupettaaru. polisu kaalpullo goorkhaland maddatudaaru okaru maraninchadamtho aandolanakaarulu ee charyaku digaaru. chanipoyina goorkhaland maddatudaaruni tashi bhuutiagaa gurtinchaaru. idhi hatyenantu sthaanikulu aaropistunnaaru. pratyeka goorkhaland aandolana 24va rojuku cherukovadamto ee hatya chotuchesukunnattu vaaru aaropistunnaaru. sonada ariyaalo tellavaarujaamuna poliisulu ee hatyaku palpadinattu aandolanalaku saarathyam vahistunna jgm aaropinchagaa, asalu polies firing sanghatanalevi chotuchesukoledani polisu adhikaarulu chebutunnaru. polisule yuvakudini kaalchichampinattu jgm, konda praanta paarteelu policestationlo firyaadu chesaayi. tashi bhutia mrutadehamtho choukbazar ariyaalo ralli teesenduku kuudaa jgm siddhamavutondi. sukravaaramnaadu kuudaa nirasana ryaaleelu darjilingloni palu praantaallo jarigai. niravadhika bandnu konasaaginchi tiiraalani dargiling paartiilannii ekagreevangaa nirnayinchaayi. mundu jaagratta charyaga poliisulu, bhadrata dalaalu veedhullo petroling nirvahistunnaayi.